Решение на Съда (шести състав) от 22 февруари 2024 г. (преюдициално запитване от Corte suprema di cassazione — Италия) — Ente Cambiano società cooperativa per azioni/Agenzia delle Entrate
(Дело C-660/221, Ente Cambiano società cooperativa per azioni)
(Преюдициално запитване — Член 63 ДФЕС — Свободно движение на капитали — Директива 2008/7/ЕО — Кооперативни кредитни банки с нетно имущество над определен праг — Национално законодателство, което задължава тези банки да заплатят сума, съответстваща на 20 % от това нетно имущество, за да прехвърлят банковата си дейност на акционерно дружество срещу ценни книжа на същото — Член 94, буква в) от Процедурния правилник на Съда — Изискване за посочване на причините, поради които е необходим отговор на Съда — Изцяло вътрешно положение — Недопустимост)
Език на производството: италиански
Запитваща юрисдикция
Corte suprema di cassazione
Страни в главното производство
Жалбоподател: Ente Cambiano società cooperativa per azioni
Ответник: Agenzia delle Entrate
Диспозитив
Преюдициалното запитване, отправено от Corte suprema di cassazione (Върховен касационен съд, Италия) с акт от 11 октомври 2022 г., е недопустимо.
____________
1 ОВ C 24, 23.1.2023 г.